CELEX: 32010D0376
Language: et
Date: 2010-07-02 00:00:00
Title: 2010/376/: Komisjoni otsus, 2. juuli 2010 , ohutusnõuete kohta, millele peavad vastama teatavad laste magamiskeskkonna tooteid käsitlevad Euroopa standardid vastavalt Euroopa Parlamendi ja nõukogu direktiivile 2001/95/EÜ

6.7.2010   
            
            
               ET
            
            
               Euroopa Liidu Teataja
            
            
               L 170/39
            
         KOMISJONI OTSUS,
   2. juuli 2010,
   ohutusnõuete kohta, millele peavad vastama teatavad laste magamiskeskkonna tooteid käsitlevad Euroopa standardid vastavalt Euroopa Parlamendi ja nõukogu direktiivile 2001/95/EÜ
   (2010/376/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 3. detsembri 2001. aasta direktiivi 2001/95/EÜ üldise tooteohutuse kohta, (1) eriti selle artikli 4 lõike 1 punkti a,
   ning arvestades järgmist:
   
               (1)
            
            
               Direktiivis 2001/95/EÜ on sätestatud, et Euroopa standardeid peavad kehtestama Euroopa standardiasutused. Kõnealused standardid peaksid tagama toodete vastavuse direktiivi üldistele ohutusnõuetele.
            
         
               (2)
            
            
               Direktiivi 2001/95/EÜ kohaselt eeldatakse, et toode on ohutu riiklike standarditega hõlmatud ohtude ja ohurühmade osas, kui toode vastab vabatahtlikele riiklikele standarditele, millega on üle võetud Euroopa standardid.
            
         
               (3)
            
            
               2006. aastal tellis Euroopa Komisjon uurimuse, (2) et hinnata mitmete tavapäraste lastehooldusvahendite ohutust, mida kasutatakse 0–5 aastaste imikute ja väikelaste eest hoolitsemisel. Uurimus viidi läbi koostöös riiklike asutuste, riiklike standardiorganisatsioonide, tarbijate liitude, tooteohutuse organisatsioonide, ettevõtjate ja katselaboritega.
            
         
               (4)
            
            
               Uurimuse käigus koguti nimetatud toodete osas asjakohast statistikat õnnetusjuhtumite ja vigastuste kohta liidus ja kogu maailmas ning korraldati täielik ohuhindamine, mis põhines peamiste ohtude tuvastamisel ja kokkupuutestsenaariumide hindamisel.
            
         
               (5)
            
            
               Viie uurimuses hinnatud tooteliigi suhtes, mida tavapäraselt kasutatakse vastsündinute ja väikelaste magamiskeskkonnas, otsustati võtta järelmeetmed. Need on: võrevoodi madratsid, võrevoodi pehmendused, imikute ripphällid, laste tekid ja laste magamiskotid.
            
         
               (6)
            
            
               Vastsündinud magavad päevas keskmiselt 16 tundi ja 3–5aastased lapsed magavad umbes 11–13 tundi päevas. Imikud ja väikelapsed veedavad esimese viie eluaasta jooksul magamiskeskkonnas vähemalt pool ööpäeva (siia arvestatakse ka ärkvelolekuaeg). Magamiskeskkonna tooted peavad olema turvalised, sest just sinna jäetakse imikud ja väikelapsed tavaliselt pikaks ajaks järelevalveta nii päeval kui ka öösel.
            
         
               (7)
            
            
               Euroopa vigastuste andmebaasi (IDB) kohaselt toimus Euroopa Liidus 2005.–2007. aastal 0–4aastaste lastega juhtunud õnnetustest 17 000 õnnetust võrevoodis (3). USA tarbekaupade ohutuse komisjoni (CPSC) andmetel hukkub võrevoodite ja võrevoodi tarvetega seotud õnnetustes igal aastal rohkem lapsi kui muude lastehooldustarvetega seotud õnnetustes (4).
            
         
               (8)
            
            
               Euroopa kiirhoiatussüsteemi RAPEX kaudu on hoiatatud, et mõned võrevoodi pehmenduste ja magamiskottide mudelid võivad põhjustada lämbumisohtu ning on seetõttu turult kõrvaldatud või tagasi võetud. 1992. aastal soovitas Prantsuse tarbijaohutuse komisjon võtta vastu meetmed, et tarbijaid teavitada ning parandada laste tekkide ohutust tuleohtlikkuse, ülekuumenemise ja lämmatamise osas (5). 2002., 2007. ja 2008. aastal nõudis USA tarbekaupade ohutuse komisjon, et mõned võrevoodite madratsite mudelid tuleb turult kõrvaldada, kuna need põhjustavad kinnijäämise ohtu ning nende kohta oli esitatud põhjendamatuid väiteid (6).
            
         
               (9)
            
            
               Võrevoodi pehmendused, madratsid ja laste tekid, mis ei ole turvalised või millele ei ole lisatud olulisi hoiatusi, võivad suurendada imikute äkksurma sündroomi ülekuumenemise ja lämbumise ohu tõttu (7).
            
         
               (10)
            
            
               Samal ajal on uuringute käigus avastatud, et laste magamiskotid võivad kaitsta imikute äkksurma sündroomi eest, (8) kuna need vähendavad kõhulikeeramise juhte ja hoiavad ära võimaluse, et voodiriided kataksid une ajal näo ja pea. Kui magamiskottide kasutamist hakatakse sel põhjusel julgustama, siis on vaja tagada, et need on ohutud muude riskide suhtes nagu lämbumine väikeste osade hingamisteedesse sattumise tõttu või kinnijäämine.
            
         
               (11)
            
            
               Eespool nimetatud viit tooteliiki käsitlevad Euroopa standardid puuduvad. Seetõttu on vastavalt direktiivi 2001/95/EÜ artikli 4 lõike 1 punktile a vaja määratleda konkreetsed nõuded, et taotleda standardiasutustelt selliste standardite väljaarendamist, millega vähendada nende toodete kasutamisega seotud ohte.
            
         
               (12)
            
            
               Nimetatud standardid tuleb välja töötada Euroopa Parlamendi ja nõukogu 22. juuni 1998. aasta direktiivis 98/34/EÜ (millega nähakse ette tehnilistest standarditest ja eeskirjadest ning infoühiskonna teenuste eeskirjadest teatamise kord) (9) sätestatud korras. Vastavalt direktiivi 2001/95/EÜ artikli 4 lõikele 2 tuleks vastuvõetud standardi viitenumbrid avaldada Euroopa Liidu Teatajas.
            
         
               (13)
            
            
               Kui asjakohased standardid on olemas ja juhul, kui Euroopa Komisjon otsustab avaldada nende viitenumbrid Euroopa Liidu Teatajas vastavalt direktiivi 2001/95/EÜ artikli 4 lõikes 2 sätestatud korrale, tuleb kõnealuste standardite kohaselt toodetud võrevoodi madratseid, võrevoodi pehmendusi, imikute ripphälle, laste tekke ja magamiskotte käsitada direktiivi 2001/95/EÜ üldistele ohutusnõuetele vastavana standarditega hõlmatud ohutusnõuete osas.
            
         
               (14)
            
            
               Käesolev otsus on kooskõlas direktiivi 2001/95/EÜ artikli 15 alusel moodustatud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Mõisted
   Käesolevas otsuses kasutatakse järgmisi mõisteid:
   —   „võrevoodi madrats”– võrevoodis magavate vastsündinute ja laste magamisalus. Selle mõõdud on tavaliselt 60 x 120 cm või 70x140 cm ja paksus on 6–15 cm. See võib olla ka kokkuvolditav;
   —   „võrevoodi pehmendus”– polsterdatud võrevoodi lisand, mis on kinnitatud voodi siseküljele ja mida tavaliselt kasutatakse lapse mugavuse suurendamiseks. See võib katta vähemalt ühe võrevoodi külje;
   —   „ripphäll”– köite, rihmade või lingudega ühest või mitmest kinnituspunktist rippuv beebivoodi või häll, tihti painduva või mõne muu tasase pinnaga. Seda kasutatakse imikute puhul, kes ei oska veel iseseisvalt põlvili või istuma tõusta;
   —   „laste tekk”– pehmet täitematerjali sisaldav kangast kott, mida kasutatakse võrevoodis magades mugavuse suurendamiseks ja alajahtumise ärahoidmiseks;
   —   „laste magamiskott”– pehme vooderduse või polsterdusega kehapikkune kott, millesse imik asetatakse ning mille eesmärk on hoida ära imiku alajahtumist või lämbumist tema magamise või võrevoodis lamamise ajal.
   Artikkel 2
   Nõuded
   Käesoleva otsuse lisas on sätestatud artiklis 1 osutatud toodete ohutuse erinõuded, mida peab Euroopa standardite puhul järgima vastavalt direktiivi 2001/95/EÜ artiklile 4.
   Artikkel 3
   Jõustumine
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 2. juuli 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 11, 15.1.2002, lk 4.
   
      (2)  http://ec.europa.eu/consumers/safety/projects/ongoing-projects_en.htm#project_results
   
      (3)  IDB kõigi õnnetuste andmed, 2005–2007.
   
      (4)  „Nursery product-related injuries and deaths among children under the age of five” (Lastehooldusvahenditega seotud vigastused ja surmajuhtumid alla viie-aastaste laste seas), USA tarbekaupade ohutuse komisjon, veebruar 2009.
   
      (5)  http://www.securiteconso.org/article195.html
   
      (6)  http://www.cpsc.gov/cgi-bin/prod.aspx
   
      (7)  „Environment of infants during sleep and risk of sudden infant death” (Imikute unekeskkond ja äkksurma oht), British Medical Journal, 1996,
   „Changing concepts of SIDS: implications for infant sleeping environment and sleep position” (Imikute äkksurma sündroomi kontseptsiooni muutmine: imikute magamiskeskkonna ja magamisasendi kaasamine), Ameerika Pediaatria Akadeemia, märts 2000
   „Sleep Environment and the risk of sudden Infant death in an urban population” (Unekeskkond ja imikute äkksurma oht linnaelanikkonna seas), Ameerika Pediaatria Akadeemia, mai 2003
   http://www.hc-sc.gc.ca/cps-spc/legislation/pol/bumper-bordure-eng.php
   
      (8)  „Risk and preventive factors for cot death in The Netherlands, a low-incidence country” (Hällisurmade oht ja kaitsvad tegurid Madalmaades – madala hällisurmajuhtumitega riigis), European Journal of Paediatrics, juuli 1998.
   
      (9)  EÜT L 204, 21.7.1998, lk 37.
   
      LISA
      
         VÕREVOODI MADRATSITE OHUTUSE ERINÕUDED
      
      RISKID: Selle tootega seonduvad peamised riskid on kinnijäämine ja tuleohtlikkus.
      
         Ohutusnõuded
      
      1.   Üldised ohutusnõuded
      
      Pidades silmas laste käitumist, ei tohi tooted kahjustada laste ja hooldajate ohutust ning tervist, kui neid kasutatakse ettenähtud või eeldataval viisil. Arvestada tuleb kasutajate ja nende hooldajate suutlikkust, eriti nende toodete puhul, mis oma funktsiooni, mõõtmete ja laadi poolest on ette nähtud kasutamiseks alla viie aasta vanustele lastele. Toodetel ja nende pakendil olevad etiketid ning kaasasolevad kasutusjuhendid peavad juhtima hooldajate tähelepanu toodete kasutamisest tulenevatele ohtudele ja vigastuste tekkimise riskidele ning selliste ohtude ärahoidmise viisidele.
      2.   Konkreetsed ohutusnõuded
      
      
         Keemilised nõuded
      
      Võrevoodi madratsid peavad vastama ELi õigusaktide nõuetele.
      
         Tulekindlus ja termiline vastupidavus
      
      Võrevoodi madratsid ei tohi endast kujutada tuleohtlikku eset last ümbritsevas keskkonnas. Seetõttu peavad need olema valmistatud materjalidest, mis vastavad vähemalt ühele järgmistest tingimustest:
      
                  —
               
               
                  need ei põle, kui neile satub vahetult leek või säde;
               
            
                  —
               
               
                  juhul kui need süttivad, peavad need põlema aeglaselt ja madala leegi levikuga.
               
            Lisaks ei tohi põlevad materjalid põlemise käigus eraldada mürgiseid aure.
      Keemilisi leegiaeglusteid tohib kasutada minimaalses koguses. Keemiliste leegiaeglustite kasutamisel ei tohi nende mürgisus madratsi kasutuse ajal ja kasutusjärgsel kõrvaldamisel ohustada kasutajate ja hooldajate tervist ega keskkonda.
      
         Füüsikalised ja mehaanilised omadused
      
      
         Aukudesse ja avadesse kinnijäämise ohud
      
      Selleks et vältida keha, pea või kaela kinnijäämist voodi põhjas, peavad võrevoodi madratsid voodi põhja täielikult katma ning need peavad vastu pidama survele, mis tekib, kui laps seisab madratsil või kõnnib voodis.
      Laps ei tohi suuta tõsta kokkuvolditava madratsi osasid, mille tõttu tekiks tal juurdepääs voodi põhjale, mis omakorda suurendaks kinnijäämise ohtu.
      Madratsid tuleb konstrueerida ja valmistada võimalikult sellised, et välditaks jäsemete, jalalabade ja käelabade kinnijäämise ohtu madratsi ja võrevoodi külgede vahelistesse piludesse.
      Et vältida lämbumisohtu, kui lapse pea või keha on madratsi ja võrevoodi külgede vahele kinni jäänud, peab madratsi ja võrevoodi külgede vaheline ruum olema piiratud, võttes arvesse madratsi kõige raskemat punkti voodi põhjal.
      
         Sissemässimisoht
      
      Nööride, paelte ja sidumiseks kasutatavate osade pikkus ning aasade suurus peab olema piiratud, et vältida sissemässimisohtu.
      
         Lämbumisoht hingamisteede välise takistuse tõttu
      
      Võrevoodi madratsitel ei tohi olla plastkleebiseid, mida laps omal jõul suudab eemaldada, ega muid madratsi veekindlaid kihte, mis võivad katta nii suu kui ka nina.
      Toote pakend ei tohi põhjustada hingamisteede tõkestamisest tulenevat lämbumisohtu.
      Lämbumisohu vältimiseks ei tohi toode sisaldada pehmet madratsitäidet, mis võiks vormuda lapse näo järgi või moodustada lohke, mis võiksid tõkestada hingamisteed.
      
         Lämbumisoht hingamisteede ummistuse ja sisemise takistuse tõttu
      
      Võrevoodi madratsitel ei tohi olla eraldiolevaid või väikesi osi, mida laps saab lahti tõmmata ning mis mahuvad täielikult lapse suhu ja mida saab alla neelata.
      Võrevoodi madratsitel ei tohi olla väikesi osi, mida laps saab lahti tõmmata ja mis võivad kinni jääda kõrisse või suuõõne tagumisse osasse. Laps ei tohi juurde pääseda madratsi täitematerjalile, isegi kui ta madratsit hammustab ning see peab vastu pidama eeldatavast kasutusest tulenevale survele, võttes arvesse võimalust, et kiud võivad tulla läbi õmbluste ning arvestades õmbluste tugevust.
      
         Ohtlikud servad
      
      Võrevoodi madratsitel ei tohi olla teravaid servi ega otsi. Madratsi vedrudel ei tohi olla ohtlikke otsi ja need ei tohi madratsi kattest välja tungida.
      
         Konstruktsiooni tugevus
      
      Madratsi materjal peab olema selliste füüsikaliste omadustega, mille puhul kinnijäämisoht oleks välistatud. Madrats ei tohi selliselt deformeeruda, et madratsikate madratsi küljest lahti tuleb.
      
         Tootega seotud erihoiatused
      
      Hoiatused ja kasutusjuhendid peavad hooldajatele andma teada madratsi paksuse, et ära hoida voodist välja kukkumist, ning madratsi täpsed mõõtmed (pikkus ja laius), et see oleks voodi jaoks sobiv ja hoiaks ära kinnijäämise.
      Lämbumise ärahoidmiseks tuleb juhendites juhtida hooldajate tähelepanu ohtudele, mis tekivad, kui lapse mugavuse parandamiseks kuhjatakse üksteise otsa kaks või enam madratsit.
      Madratsil peaksid olema hoiatused võimalikest olukordadest, mis võivad põhjustada tulekahju (nt suitsetamine voodi läheduses).
      
         Hügieen
      
      Võrevoodi madratsid tuleb konstrueerida selliselt, et need vastaksid hügieeni ja puhtuse nõuetele, et vältida nakatumise või saastumise riski.
      
         VÕREVOODI PEHMENDUSTE OHUTUSE ERINÕUDED
      
      RISKID: Selle tootega seonduvad peamised riskid on poomine, lämbumine hingamisteede sisemise või välise takistuse tõttu ning lämbumine hingamisteede ummistuse tõttu.
      
         Ohutusnõuded
      
      1.   Üldised ohutusnõuded
      
      Pidades silmas laste käitumist, ei tohi tooted kahjustada laste ohutust ning tervist, kui neid kasutatakse ettenähtud või eeldataval viisil.
      Arvestada tuleb kasutajate ja nende hooldajate suutlikkust, eriti nende toodete puhul, mis oma funktsiooni, mõõtmete ja laadi poolest on ette nähtud kasutamiseks 6–18 kuu vanustele lastele.
      Esemetel ja nende pakendil olevad etiketid ning kaasasolevad kasutusjuhised peavad juhtima hooldajate tähelepanu ohtudele ja kahjustuste tekkimise riskile, mis tulenevad nende esemete kasutamise laadist, ning selliste ohtude ärahoidmise viisidele.
      2.   Konkreetsed ohutusnõuded
      
      
         Keemilised nõuded
      
      Võrevoodi pehmendused peavad vastama ELi õigusaktide nõuetele.
      
         Tulekindlus ja termiline vastupidavus
      
      Võrevoodi pehmendused ei tohi endast kujutada tuleohtlikku eset last ümbritsevas keskkonnas. Seetõttu peavad need olema valmistatud materjalidest, mis vastavad vähemalt ühele järgmistest tingimustest:
      
                  —
               
               
                  need ei põle, kui neile satub vahetult leek või säde;
               
            
                  —
               
               
                  juhul kui need süttivad, peavad need põlema aeglase leegi levikuga.
               
            Lisaks ei tohi põlevad materjalid põlemise käigus eraldada mürgiseid aure.
      Keemilisi leegiaeglusteid tohib kasutada minimaalses koguses. Keemiliste leegiaeglustite kasutamisel ei tohi nende mürgisus madratsi kasutuse ajal ja kasutusjärgsel kõrvaldamisel ohustada kasutajate ja hooldajate tervist ega keskkonda.
      
         Füüsikalised ja mehaanilised omadused
      
      
         Mikrobioloogilised ohud
      
      Laste tekid ei tohi endast kujutada mikrobioloogilist ohtu loomset päritolu materjali ebapiisava hügieeni tõttu.
      
         Aukudesse ja avadesse kinnijäämise ohud
      
      Võrevoodi pehmendused ei tohi põhjustada lapse pea ja kaela kinnijäämise ohtu aasadesse või paeltesse või muudesse kinnitusvahenditesse. Pehmenduste õmblused ja kaunistused ei tohi lahti tulla, kui laps neile otstarbekohase kasutuse korral mehaanilist survet avaldab, nii et need ei kujutaks endast täiendavat jäsemete, pea või sõrmede kinnijäämise ohtu, ning pehmenduse täide ei tohi saada lapsele kättesaadavaks (vt lämbumine hingamisteede ummistuse tõttu).
      
         Sissemässimisoht
      
      Voodipehmendustel ei tohi olla nööre või aasu, millesse lapse kael võiks kinni jääda. Vältida tuleks aasu, kuhu lapse sõrmed või varbad võivad kinni jääda.
      
         Lämbumisoht hingamisteede ummistuse ja sisemise takistuse tõttu
      
      Võrevoodi pehmendustel ei tohi olla eraldiolevaid või väikesi osi, mida laps saab lahti tõmmata ning mis mahuvad täielikult lapse suhu ja mida saab alla neelata.
      Võrevoodi pehmendustel ei tohi olla väikesi osi, mida laps saab lahti tõmmata ja mis võivad kinni jääda kõrisse või suuõõne tagumisse osasse. Täitematerjal ei tohi olla lapsele juurdepääsetav ka siis, kui laps seda hammustab, ning see peab vastu pidama eeldatavast kasutusest tulenevale survele, võttes arvesse võimalust, et kiud võivad tulla läbi õmbluste ning arvestades õmbluste tugevust. Täitematerjal ei tohi sisaldada kõvasid ja teravaid esemeid, nagu metallosakesed, naelad, nõelad, pinnud.
      
         Lämbumisoht hingamisteede välise takistuse tõttu
      
      Võrevoodi pehmendustel ei tohi olla plastkleebiseid, mida laps omal jõul suudab eemaldada, ega muid veekindlaid katteid, mis võivad katta nii suu kui ka nina.
      Toote pakend ei tohi põhjustada väliste hingamisteede takistusest tulenevat lämbumisohtu.
      Lämbumise vältimiseks ei tohi toode sisaldada pehmeid materjale, mis võiksid vormuda lapse näo järgi või moodustada väljaulatuvaid osi, mis võiksid tõkestada hingamisteed.
      
         Ohtlikud servad
      
      Võrevoodi pehmendustel ei tohi olla teravaid servi ega otsi. Neil ei tohi olla otsi ega väljaulatuvaid pindu, mis võiksid last torgata.
      
         Kaitsefunktsioon
      
      Võrevoodi pehmendused tuleb konstrueerida ja toota selliselt, et neil ei oleks selliseid osi, mida lapsed saaksid jalatoena kasutada ja mis võimaldaksid neil toote peal ronida.
      
         Kahe erineva toote kombineerimisest tulenevad ohud
      
      Võrevoodi pehmendused ei tohi tekitada täiendavat kinnijäämise või lämbumise ohtu, kui laps suudab oma pea panna võrevoodi pehmenduse ja voodi külje vahele.
      
         Tootega seotud erihoiatused
      
      Võrevoodi pehmenduse voodi külgedele kinnitamise kohta tuleb anda piisavalt teavet. Hoiatusel tuleb märkida, et võrevoodi pehmendus tuleb kinnitada korralikult, nii et kinnituses ei oleks nööre ja aasu, millesse lapse pea ja kael võiksid kinni jääda. Hoiatused peavad hooldajate tähelepanu juhtima ohtudele, kui voodipehmendus ei sobi voodiga (suuruse või mudeli tõttu) ning kui voodipehmendus ei ole korralikult voodi külge kinnitatud.
      
         Hügieen
      
      Võrevoodi pehmendused tuleb konstrueerida ja toota selliselt, et neid saaks kergesti ja põhjalikult puhastada, et vältida nakatumise või saastumise riski. Toode peab sellele tingimusele vastama ka siis, kui seda on tootja juhendite kohaselt pestud, ning see ei tohi määrida lapsega kokkupuutel.
      
         RIPPHÄLLIDE OHUTUSE ERINÕUDED
      
      RISKID: Selle tootega seonduvad peamised riskid on kinnijäämine, lämbumine ning konstruktsiooni purunemisest või ebastabiilsusest tulenevad vigastused.
      
         Ohutusnõuded
      
      1.   Üldised ohutusnõuded
      
      Pidades silmas laste käitumist, ei tohi tooted kahjustada laste ohutust ning tervist, kui neid kasutatakse ettenähtud või eeldataval viisil.
      Arvestada tuleb kasutajate ja nende hooldajate suutlikkust, eriti nende toodete puhul, mis oma funktsiooni, mõõtmete ja laadi poolest on ette nähtud kasutamiseks alla 12 kuu vanustele lastele.
      Esemetel ja nende pakendil olevad etiketid ning kaasasolevad kasutusjuhised peavad juhtima hooldajate tähelepanu ohtudele ja kahjustuste tekkimise riskile, mis tulenevad nende esemete kasutamise laadist, ning selliste ohtude ärahoidmise viisidele.
      2.   Konkreetsed ohutusnõuded
      
      
         Keemilised nõuded
      
      Ripphällid peavad vastama ELi õigusaktide nõuetele.
      
         Tulekindlus ja termiline vastupidavus
      
      Ripphällid ei tohi endast kujutada tuleohtu last ümbritsevas keskkonnas. Nad peavad olema valmistatud materjalidest, mis vastavad vähemalt ühele järgmistest tingimustest:
      
                  —
               
               
                  need ei põle, kui neile satub vahetult leek või säde;
               
            
                  —
               
               
                  juhul kui need süttivad, peavad need põlema aeglaselt ja madala leegi levikuga;
               
            
                  —
               
               
                  juhul, kui need süttivad, peavad need põlema aeglaselt ning ei tohi tekitada põlevaid lenduvaid osakesi ega sulavaid tilku.
               
            Lisaks ei tohi põlevad materjalid põlemise käigus eraldada mürgiseid aure.
      Keemilisi leegiaeglusteid tohib kasutada minimaalses koguses. Keemiliste leegiaeglustite kasutamisel ei tohi nende mürgisus ripphälli kasutuse ajal ja kasutusjärgsel kõrvaldamisel ohustada kasutajate ja hooldajate tervist ega ka keskkonda.
      
         Füüsikalised ja mehaanilised omadused
      
      
         Aukudesse ja avadesse kinnijäämise ohud
      
      Ripphällid tuleb konstrueerida ja toota selliselt, et vältida lapse pea, sõrmede, jäsemete, käelabade või jalalabade kinnijäämist hälli avadesse.
      
         Liikuvate osadega seotud ohud
      
      Ripphällid tuleb konstrueerida selliselt, et hälli külgsuunalisel liikumisel välditaks hällisoleva lapse kokkupõrget hälli raami või mõne muu toas oleva esemega.
      Ripphällid tuleb konstrueerida selliselt, et hälli keerutamisel piirataks hälli pöörlemist.
      Ripphällid ei tohi endast kujutada ohtu (nt kinnijäämise oht) teistele lastele (nt õed-vennad), kes võivad hälliga kokku puutuda.
      
         Kukkumisoht
      
      Alustugi ja häll peavad olema piisavalt stabiilsed, et hoida ära ripphälli juhuslik ümberminemine, mille tõttu laps võiks kukkuda. Häll peab jääma stabiilseks, kui laps ennast selles liigutab või kui häll kiigub riputusvahendi lubatud ulatuse piires.
      Kinnitusvahend ei tohi riputustala või sarnase eseme küljest lahti tulla.
      Riputusvahend koos osadega peab kasutusaja jooksul vastu pidama lapse liikumisele.
      
         Sissemässimisoht
      
      Ripphällil ei tohi olla nööre või paelu, millesse lapse kael võiks kinni jääda. Ripphällis olev laps ei tohi kinni jääda riputamiseks ja reguleerimiseks ettenähtud nööridesse ja rihmadesse
      
         Lämbumisoht hingamisteede ummistuse ja sisemise takistuse tõttu
      
      Ripphällidel ei tohi olla eraldiolevaid või väikesi osi, mida laps saab lahti tõmmata ning mis mahuvad täielikult lapse suhu ja mida saab alla neelata.
      Ripphällidel ei tohi olla väikesi osi, mida laps saab lahti tõmmata ja mis võivad kinni jääda kõrisse või suuõõne tagumisse osasse. Täitematerjal ei tohi olla lapsele juurdepääsetav ning see peab vastu pidama lapse eeldatavast tegevusest (sealhulgas hammustamisest) tulenevale survele.
      
         Lämbumisoht hingamisteede välise takistuse tõttu
      
      Tootel ei tohi olla plastkleebiseid, mida laps omal jõul suudab eemaldada, ega muid veekindlaid katteid, mis võivad katta nii suu kui ka nina.
      Toote pakend ei tohi tekitada lämbumisohtu väliste hingamisteede takistuse tõttu. Lämbumisohu vältimiseks ei tohi toode sisaldada pehmeid materjale, mis võiksid vormuda lapse näo järgi või moodustada väljaulatuvaid osi, mis võiksid tõkestada hingamisteed.
      
         Ohtlikud servad
      
      Ripphällidel ei tohi olla teravaid servi ega otsi. Juurdepääsetavad servad ja nurgad tuleb ümardada ja kaldkanti töödelda.
      Tootel ei tohi olla väljaulatuvaid osasid, millele laps võiks peale kukkuda ja viga saada.
      Tootel ei tohi olla otsi ega väljaulatuvaid pindu, mis võiksid last torgata.
      
         Konstruktsiooni tugevus
      
      Riputusvahendi deformatsioon ja reguleerimisvahendi lahtilibisemine peavad olema piiratud, et vältida kukkumist või lööki hällilt.
      Õmblused ja kaunistused ei tohi lahti tulla, kui laps neile otstarbekohase kasutuse korral mehaanilist survet avaldab, et need ei kujutaks endast jäsemete, pea või sõrmede kinnijäämise ohtu.
      Lapse keharaskuse liikumine ei tohi tekitada avasid või muuta olemasolevaid avasid, mis võiks põhjustada sõrmede, labakäte ja labajalgade kinnijäämist.
      Et vältida ripphälli kokkuvarisemist või koostisosade lahtimurdumist (alustoe küljest, kinnitusvahendi murdumist, riputusvahendi murdumist), mis võiksid tekitada füüsilisi vigastusi, peavad tooted taluma mehaanilist survet, mida neile kogu toote kasutusaja vältel avaldatakse
      
         Tootega seotud erihoiatused
      
      Hoiatused ja kasutusjuhendid peavad hooldajate tähelepanu juhtima asjaolule, et ripphälli turvaline ülespanek ja selle reguleerimine nõuab oskusi. Hoiatustel tuleks edastada ka järgmised sõnumid:
      
                  —
               
               
                  liiga suure kiikumisulatuse korral võib laps saada viga (nt võib laps ennast vastu hälli raami ära lüüa või võib häll põrgata vastu muud mööblieset;
               
            
                  —
               
               
                  ripphällid võivad olla ohtlikud teiste laste jaoks;
               
            
                  —
               
               
                  teised lapsed võivad kujutada endast täiendavat ohtu (nt püüdes kummarduda üle hälli);
               
            
                  —
               
               
                  ripphällid tuleks üles seada tasasele pinnale;
               
            
                  —
               
               
                  ripphälle ei tohiks kasutada öise magamisasemena;
               
            
                  —
               
               
                  ripphälli ei tohiks kasutada, kui laps on võimeline iseseisvalt põlvili või istuma tõusma. Selgelt tuleks märkida selle toote kasutusiga (mitte üle 12 kuu).
               
            
         Hügieen
      
      Ripphällid tuleb konstrueerida ja toota selliselt, et neid saaks kergesti ja põhjalikult puhastada, et vältida nakatumise või saastumise riski.
      
         LASTE TEKKIDE OHUTUSE ERINÕUDED
      
      RISKID: Selle tootega seonduvad peamised riskid on lämbumine ja ülekuumenemine, mida sageli seostatakse imikute äkksurma sündroomiga.
      
         Ohutusnõuded
      
      1.   Üldised ohutusnõuded
      
      Pidades silmas laste käitumist, ei tohi tooted kahjustada laste ohutust ning tervist, kui neid kasutatakse ettenähtud või eeldataval viisil.
      Esemetel ja nende pakendil olevad etiketid ning kaasasolevad kasutusjuhised peavad juhtima hooldajate tähelepanu ohtudele ja kahjustuste tekkimise riskile, mis tulenevad nende esemete kasutamise laadist, ning selliste ohtude ärahoidmise viisidele.
      2.   Konkreetsed ohutusnõuded
      
      
         Keemilised nõuded
      
      Laste tekid peavad vastama ELi õigusaktide nõuetele.
      
         Tulekindlus ja termiline vastupidavus
      
      Laste tekid ei tohi endast kujutada tuleohtu last ümbritsevas keskkonnas.
      Need peavad olema valmistatud materjalidest, mis vastavad vähemalt ühele järgmistest tingimustest:
      
                  —
               
               
                  need ei põle, kui neile satub vahetult leek või säde;
               
            
                  —
               
               
                  juhul kui need süttivad, peavad need põlema aeglaselt ja madala leegi levikuga.
               
            Lisaks ei tohi põlevad materjalid põlemise käigus eraldada mürgiseid aure.
      Keemilisi leegiaeglusteid tohib kasutada minimaalses koguses. Keemiliste leegiaeglustite kasutamisel ei tohi nende mürgisus teki kasutuse ajal ja kasutusjärgsel kõrvaldamisel ohustada kasutajate ja hooldajate tervist ega ka keskkonda.
      
         Ülekuumenemisoht
      
      Hoiatused ja kasutusjuhendid peavad hooldajate tähelepanu juhtima õhutemperatuurile toas, kus toodet kasutatakse, et vältida ülekuumenemist.
      
         Füüsikalised ja mehaanilised omadused
      
      
         Mikrobioloogilised ohud
      
      Laste tekid ei tohi endast kujutada mikrobioloogilist ohtu loomset päritolu materjali ebapiisava hügieeni tõttu.
      
         Aukudesse ja avadesse kinnijäämise ohud
      
      Tekkide õmblused ja kaunistused ei tohi lahti tulla, kui neile otstarbekohase kasutuse korral mehaanilist survet avaldatakse, et need ei kujutaks endast kinnijäämise ohtu (eriti sõrmede puhul).
      
         Sissemässimisoht
      
      Tekkidel ei tohi olla nööre või aasu, millesse lapse pea võiks kinni jääda.
      
         Lämbumisoht hingamisteede ummistuse ja sisemise takistuse tõttu
      
      Laste tekkidel ei tohi olla eraldiolevaid või väikesi osi, mida laps saab lahti tõmmata ning mis mahuvad täielikult lapse suhu ja mida saab alla neelata. Laste tekkidel ei tohi olla väikesi osi, mida laps saab lahti tõmmata ja mis võivad kinni jääda kõrisse või suuõõne tagumisse osasse. Laps ei tohi juurde pääseda täitematerjalile ning selles ei tohi sisalduda kõvasid ja teravaid esemeid, nagu metallosakesed, naelad, nõelad, pinnud. Täitematerjal peab vastu pidama eeldatavast kasutusest (sealhulgas hammustamisest) tulenevale survele, võttes arvesse võimalust, et kiud võivad tulla läbi õmbluste ning arvestades õmbluste tugevust.
      
         Lämbumisoht hingamisteede välise takistuse tõttu
      
      Laste tekkidel ei tohi olla plastkleebiseid, mida laps omal jõul suudab eemaldada, ega muid veekindlaid katteid, mis võivad katta nii suu kui ka nina.
      Toote pakend ei tohi põhjustada lämbumisohtu väliste hingamisteede takistuse tõttu.
      Imik peab saama hingata ja saama piisava õhuliikumise, kui tekk tal magades näo katab.
      
         Tootega seotud erihoiatused
      
      Hoiatused ja kasutusjuhendid peavad hooldajate tähelepanu juhtima tõsisele lämbumisohule, kui tekke kasutatakse alla neljakuuste imikute puhul.
      Soovitav vanus tekkide kasutamiseks on alates üheksandast elukuust.
      Samuti tuleb lisada teave selle kohta, millise suurusega voodis tekki kasutada võib.
      Lisada tuleb ka hoiatused toatemperatuuri kohta (vt. ülekuumenemisoht).
      
         Hügieen
      
      Laste tekid tuleb konstrueerida ja toota selliselt, et neid saaks kergesti ja põhjalikult puhastada, et vältida nakatumise või saastumise riski. Toode peab sellele tingimusele vastama ka siis, kui seda on tootja juhendi kohaselt pestud, ning ei tohiks määrida lapsega kokkupuutel.
      
         LASTE MAGAMISKOTTIDE OHUTUSE ERINÕUDED
      
      RISKID: Tootega seotud peamine risk on lämbumine väikeste osade tõttu ning koti sisse kinni jäämine.
      
         Ohutusnõuded
      
      1.   Üldised ohutusnõuded
      
      Pidades silmas laste käitumist, ei tohi tooted kahjustada laste ohutust ning tervist, kui neid kasutatakse ettenähtud või eeldataval viisil.
      Toodetel ja nende pakendil olevad etiketid ning mänguasjade kasutusjuhendid peavad juhtima hooldajate tähelepanu ohtudele ja vigastuste tekkimise riskidele, mis tulenevad toodete kasutamise laadist, ning selliste ohtude ärahoidmise viisidele.
      2.   Konkreetsed ohutusnõuded
      
      
         Keemilised nõuded
      
      Laste magamiskotid peavad vastama ELi õigusaktide nõuetele.
      
         Tulekindlus ja termiline vastupidavus
      
      Laste magamiskotid ei tohi endast kujutada tuleohtu last ümbritsevas keskkonnas.
      Need peavad olema valmistatud materjalidest, mis vastavad vähemalt ühele järgmistest tingimustest:
      
                  —
               
               
                  need ei põle, kui neile satub vahetult leek või säde;
               
            
                  —
               
               
                  juhul kui nad süttivad, peavad need põlema aeglaselt ja madala leegi levikuga.
               
            Lisaks ei tohi põlevad materjalid põlemise käigus eraldada mürgiseid aure.
      Keemilisi leegiaeglusteid tohib kasutada minimaalses koguses. Keemiliste leegiaeglustite kasutamisel ei tohi nende mürgisus magamiskoti kasutuse ajal ja kasutusjärgsel kõrvaldamisel ohustada kasutajate ja hooldajate tervist ega ka keskkonda.
      
         Ülekuumenemisoht
      
      Hoiatused ja kasutusjuhendid peavad hooldajate tähelepanu juhtima õhutemperatuurile toas, kus toodet kasutatakse, et vältida ülekuumenemist.
      
         Füüsikalised ja mehaanilised omadused
      
      
         Aukudesse ja avadesse kinnijäämise ohud
      
      Magamiskottide õmblused ja kaunistused ei tohi lahti tulla, kui neile otstarbekohase kasutuse korral mehaanilist survet avaldatakse, et need ei kujutaks endast kinnijäämise ohtu (eriti sõrmede puhul). Samuti ei tohi kaela- ja käeaukude suurus lubada lapsel koti sisse libiseda.
      
         Konstruktsiooni tugevus
      
      Koti kinnitused peavad olema nii tugevad, et hoiaksid ära lapse koti sisse libisemise. Õmblused ja kinnitused peavad jääma tugevaks ka siis, kui toodet on tootja juhendi kohaselt pestud.
      
         Sissemässimisoht
      
      Magamiskottidel ei tohi olla nööre või aasu, millesse lapse kael võiks kinni jääda.
      
         Lämbumisoht hingamisteede ummistuse ja sisemise takistuse tõttu
      
      Laste magamiskottidel ei tohi olla eraldiolevaid või väikesi osi, mida laps saab lahti tõmmata ning mis mahuvad täielikult lapse suhu ja mida saab alla neelata. Magamiskottidel ei tohi olla väikesi osi, mida laps saab lahti tõmmata ja mis võivad kinni jääda kõrisse või suuõõne tagumisse osasse. Täitematerjal ei tohi olla juurdepääsetav ning see peab vastu pidama eeldatavast kasutusest (sealhulgas hammustamisest) tulenevale survele, võttes arvesse võimalust, et kiud võivad tulla läbi õmbluste ning arvestades õmbluste tugevust.
      
         Lämbumisoht hingamisteede välise takistuse tõttu
      
      Laste magamiskottidel ei tohi olla plastkleebiseid, mida laps omal jõul suudab eemaldada, ega muid veekindlaid katteid või kangaid, mis võivad katta nii suu kui ka nina.
      Toote pakend ei tohi endast kujutada lämbumisohtu väliste hingamisteede takistuse tõttu.
      Laps peab saama hingata, kui magamiskott tal magades näo katab.
      
         Ohtlikud servad
      
      Laste magamiskottidel ei tohi olla teravaid servi ega otsi.
      
         Tootega seotud erihoiatused
      
      Hoiatused ja juhendid peavad juhendama hooldajat valima lapse vanusele ja pikkusele soovitatud magamiskotti.
      Lisada tuleb ka hoiatused toatemperatuuri kohta (vt. ülekuumenemisoht).
      
         Hügieen
      
      Laste magamiskotid tuleb konstrueerida ja toota selliselt, et neid saaks kergesti ja põhjalikult puhastada, et vältida nakatumise või saastumise riski. Toode peab sellele tingimusele vastama ka siis, kui seda on tootja juhendi kohaselt pestud, ning ei tohiks määrida lapsega kokkupuutel.